Poodidesse on meil siin ilmunud jõulukaunistused ja võiks ju arvata, et tulenevalt kultuurierinevustest peaksid siinsed kulinad olema  teistsugused, aga võta näpust - kõigil vaateakendel on suured plasmassist kuused täiesti tavaliste kuuseehete ja… vatist lumega. Mismõttes lumega?! Siin ei ole ju lund… Jõulude ajal on siin hoopis 35 kraadi sooja ja normaalsed inimesed (loe: majanduslikult hästi kindlustatud) passivad oma tagaaias, laskmata basseini hetkekski silmist. Ja vaestest jõuluvanadest on siin lihtsalt kahju. Sellise palavaga sihukesi vatte kanda pole just naljaasi.